Striedavo suchy a hlienivuty kasel. Dusnost
Dobry den.  
Som bez teploty. V pondelok som bola s kaslom u dr dostala som antib. a Solmucol.Citim sa este horsie som alergicka astmaticka lieky nato pravidelne uzivam. Mam pocit ze bez antib. a solmucolu mi je lepsie ale nie uplne. Mam dusnost a nevladzem.
Dobrý deň,
Ďakujeme za vašu otázku. O užívaní liekov (antibiotium a Solmucol) rozhodol lekár na základe vyšetrenia vášho aktuálneho zdravotného stavu. Keďže mi tento stav nie je známy, neviem sa vám k nastavenej liečbe adekvátne vyjadriť.
Nástup účinku antibiotík môže trvať 48 až 72 hodín, v závislosti od závažnosti prebiehajúcej bakteriálnej infekcie. V prípade, že u vás nedôjde k zlepšeniu stavu po uplynutí tejto doby, je potrebné opätovne kontaktovať lekára a o danej skutočnosti ho informovať.
Liek Solmucol môže u niektorých pacientov s bronchiálnou vyvolávať bronchospazmus (sťah hladkého svalstva priedušiek, ťažkosti s dýchaním), a preto sa vyžaduje opatrnosť v jeho podávaní. Tento jeho nežiadúci účinok sa mohol prejaviť aj u vás a vaše ťažkosti s ním môžu súvisieť.
Vhodnou alternatívou na liečbu vlhkého produktívneho kašla je liek
Erdomed
. Je vhodný aj pre pacientov s bronchiálnou astmou. Dávkovanie u dospelých je 2-3x denne 1 vrecko, ktoré sa rozpustí v pohári vody a vypije.
Prajem skorú úľavu od ťažkostí.
S pozdravom
Mgr. Tamara Jakúbeková